משרד החדשנות, המדע והטכנולוגיה

משרד החדשנות, המדע והטכנולוגיה הוא משרד ממשלתי אשר אחראי על קידום המדע והמו"פ (מחקר ופיתוח) בישראל, קביעת מדיניות בנושא זה ומתן ייעוץ בתחום כוח אדם מחקרי ומדעי לממשלה ולכפופיה. כמו כן, אחראי המשרד על רשות החדשנות, סוכנות החלל הישראלית ועל קשרי המדע הבינלאומיים של ישראל.

המשרד משקיע במחקר ופיתוח באמצעות מענקי מחקר, מלגות והקמת מרכזי ידע על פי תחומי העדיפות הלאומית הנקבעים מדי שנה על ידי המדען הראשי של המשרד.

המשרד הוקם בשנת 1982, ומאז עברו שמו ותחומי אחריותו גלגולים אחדים. עם הקמת המשרד עמד בראשו הפיזיקאי זוכה פרס ישראל, יובל נאמן, מטעם מפלגת התחייה. מרבית השרים שעמדו בראש המשרד היו ללא ניסיון בתחום המדעי או הטכנולוגי.

היסטוריה
המשרד הוקם בשנת 1982 ונקרא משרד המדע והפיתוח, לאחר שתחום אחריותו היה כפוף למשרד האנרגיה והתשתית משנת 1977 עד אותה שנה. עד שנת 1977 הייתה כפופה "המועצה המדעית" ולאחר מכן "המועצה הלאומית למו"פ" למשרד ראש הממשלה. במשך השנים שינה המשרד את שמו מספר פעמים ואף צורפו לאחריותו תחומים שהיו שייכים למשרדים אחרים.

שנה לאחר הקמתו שונה שם המשרד ל"משרד המדע והטכנולוגיה". השם הוחזר לשמו המקורי כשנה לאחר מכן, וחזר לשמו השני בשנת 1988. בשנת 1993, במסגרת הממשלה ה-25 שונה שם המשרד למשרד המדע והאמנויות, וצורף אליו תיק התרבות שהיה חלק ממשרד החינוך, זאת במטרה לפצות את שולמית אלוני שאולצה לפרוש מתפקידה כשרת החינוך והתרבות.

בנימין נתניהו שהקים את הממשלה ה-27 שב והפריד את תיק התרבות מהמשרד ושמו שונה ל"משרד המדע והטכנולוגיה".

עם הקמתה של ממשלת ברק, בשנת 1999, שונה שם המשרד ל"משרד המדע, התרבות והספורט" וצורפו אליו תיקי התרבות והספורט, השר שכיהן במשרד היה מתן וילנאי.

בשנת 2003 הפריד אריאל שרון מהמשרד את תיקי התרבות והספורט ושם המשרד שונה ל"משרד המדע והטכנולוגיה".

במסגרת הקמת הממשלה ה-31 הופרדו תיקי התרבות והספורט מתיק החינוך, והועברו למשרד המדע והטכנולוגיה. בממשלה זו כיהן אופיר פינס-פז כשר המדע התרבות והספורט, עד להתפטרותו עקב הצטרפות סיעת ישראל ביתנו לקואליציה. לאחר מכן שימשה יולי תמיר כממלאת מקום שר המדע התרבות והספורט, ואחריה מונה לתפקיד ראלב מג'אדלה.

בעקבות ההסכמים הקואליציוניים שנחתמו לקראת הקמת הממשלה ה-32 הופרדו הסמכויות בתחום התרבות והספורט ממשרד המדע, והוקם משרד חדש, משרד התרבות והספורט, בראשות השרה לימור לבנת. בראש משרד המדע והטכנולוגיה הועמד השר דניאל הרשקוביץ, ראש מפלגת "הבית היהודי", שהיה פרופסור למתמטיקה בטכניון בטרם הצטרף לפוליטיקה.

בממשלה ה-33 שונה שם המשרד למשרד המדע, הטכנולוגיה והחלל, ובראשו עמד השר יעקב פרי. בתחילתה של הממשלה ה-34, עמד בראש המשרד דני דנון עד שמונה לשגריר ישראל באו"ם, במהלך כהונתה של הממשלה ה-34, בעת שבראש המשרד עמד השר אופיר אקוניס, הוחזר שם המשרד לשם משרד המדע והטכנולוגיה.

במהלך כהונת ממשלת ישראל השלושים ושש, ב־3 באוגוסט 2021, שונה שם המשרד למשרד החדשנות, המדע והטכנולוגיה, וכן הועברה "רשות החדשנות" ממשרד הכלכלה, לפיקוח המשרד. בראש המשרד עמדה השרה אורית פרקש-הכהן.

בממשלת ישראל השלושים ושבע, אופיר אקוניס שב לכהן כשר במשרד זה. בהמשך כהונתה של ממשלה זו, במרץ 2024, הוחלף על ידי השרה גילה גמליאל.

במהלך מלחמת חרבות ברזל נדרש המשרד להתמודד התדרדרות במעמדן הבין-לאומי של האוניברסיטאות בישראל, עקב החלטות של אוניברסיטאות ומדענים בעולם לנתק את קשריהם עם אוניברסיטאות ומדענים בישראל. ב-3 ביוני 2024 הציגו בכירי המשרד, ובראשם השרה גמליאל, את חומרת המצב בפני ועדת המדע והטכנולוגיה של הכנסת, ודיווחו ש-90 מיליון ש"ח מתקציב המשרד הוקצו לפעולות למניעת חרם אקדמי.

יעדי המשרד
יעדי המשרד המוצהרים הם:
 קידום וטיפוח המדע בישראל
 פיתוח וקידום תשתיות מדעיות פיזיות וגם אנושיות
 העמקת קשרי המדע של ישראל עם שאר העולם
 הגברת פעולות בתחום המדע בנגב ובגליל
 קידום ועידוד פעולות מדעיות בקרב לא יהודים, עולים ונשים
 הפיכת המשרד לארגון מאוחד, על מנת לייעל אותו
 לסייר ולהיות יותר נוכחים בשטח, כדי לשפר את קשרי המשרד עם הרשויות והתושבים
 לשפר את תדמיתה של ישראל בעולם
 לקצר את תהליך חלוקת התקציב בעזרת האינטרנט

מועצות, תוכניות וגופים באחריות המשרד
במסגרת המשרד פועלים המועצה לקידום נשים במדע ובטכנולוגיה, תוכנית התשתיות הלאומיות, המועצה הלאומית למחקר ופיתוח אזרחי, סוכנות החלל הישראלית, ומרכזי מחקר ופיתוח אזוריים. וכן פועלת "רשות החדשנות" כרשות סטטוטורית, הנמצאת תחת הפיקוח של המשרד.

תמיכה במחקר ופיתוח
אחד הנדבכים העיקריים של משרד החדשנות, המדע והטכנולוגיה הוא קידום פעילות המו"פ בישראל. במסגרת זו המשרד מוביל את התוכנית הלאומית לפיתוח תשתיות מדעיות וטכנולוגיות בישראל. המטרות העיקריות של התוכנית הן מיצוי כוח האדם המקצועי והפוטנציאל הכלכלי הטמון בתחומי המדע והטכנולוגיה שבהם לישראל יתרון יחסי.

במסגרת התוכנית, משקיע המשרד במחקרים בתחומי עדיפות לאומית מתוך ראייה אסטרטגית כוללת של צורכי המשק לטווח הבינוני והארוך. יותר מ-80% מתקציב המשרד מופנה למימון מחקרים באקדמיה ובמכוני המחקר ולטיפוח תשתיות מדע אנושיות ופיזיות.

המשרד משקיע בתוכנית בשלושה אמצעים עיקריים:
 מענקי מחקר: התוכנית נועדה להוות גשר בין המחקר הבסיסי האקדמי לבין הפיתוח היישומי ולצמצם את זמן ההבשלה של רעיונות טכנולוגיים שימושיים.
 מלגות: המשרד מעניק מגוון מלגות, החל ממלגות לסטודנטים לתואר ראשון ועד למלגות פוסט דוקטורט בתחומי המדע והטכנולוגיה.
 מרכזי ידע תשתיתיים: מדי שנה מקים המשרד מרכזי ידע תשתיתיים במוסדות מחקר ובהם ציוד מתקדם ייחודי ויקר במיוחד אשר אינם בהישג יד של מוסד בודד. מטרת המרכזים הם לחזק ולבסס את תשתית המחקר המדעי בישראל. מרכז ידע תשתיתי מפתח ומשכלל את הטכנולוגיה ומעמיד אותה לרשות קבוצות מחקר.

מרכזי מחקר ופיתוח אזוריים
משרד החדשנות, המדע והטכנולוגיה הקים ותומך במרכזים למחקר ופיתוח (מו"פ) אזוריים הפזורים ברחבי הארץ. פעילות המרכזים היא חוליה נוספת במערך המחקר הישראלי. המרכזים עוסקים במחקרים בתחומי מדעי הטבע והסביבה, מדעי החברה והחקלאות. המחקרים נעשים באזור, עבור האזור ועל האזור, על ידי מדענים וחוקרים שלרוב מתגוררים באזור.

המרכזים פועלים תחת חסות מוסד להשכלה גבוהה. המרכזים הקיימים היום הם : אגודת הגליל, אזורי המשולש, אזורי יהודה, מרכז מדע ים המלח, המכון לחקר הגולן, מרכז ידע גליל עליון, מרכז מדע רמון ומרכז מו"פ אזורי השומרון ובקעת הירדן שממוקם באוניברסיטת אריאל בשומרון. תנאי להקמת מרכז הוא היותו לפחות במרחק של 20 ק"מ לפחות מאחת מארבע הערים הגדולות.

התמיכות למחקרים ניתנות על בסיס עקרונות התמיכה לשם קידום המדע והטכנולוגיה בישראל. בין השאר ניתנת תשומת לב לביסוסו, העמקתו של המחקר המדעי התשתיתי, כולל באזורי הפריפריה של המדינה וכן העלאת מודעות הציבור לנושאי המדע.

המגוון של האזורים אקולוגיים, בעלי עניין חברתי וכלכלי, הם הבסיס למחקר אזורי הייחודי. (המחקר והפיתוח (המו"פ) האזורי מתבסס על חוקרים המעורים במקום אשר יש להם זיקה ועניין בפיתוח האזור. אופי הפעילות משתרעת על מגוון רחב ביותר של נושאים נשענת על התמיכה של המשרד.

קשרי חוץ מדעיים
המשרד פועל מתוך תפיסה שכדי לשמור על רמה גבוהה במחקר מדעי דרוש טיפוח מערך איתן של קשרי חוץ מדעיים. נחיצות טיפוח קשרים מדעיים בין מדינות גוברת על רקע התחזקותה של הגלובליזציה של המדע וההתפתחויות המהירות במדע.

המשרד פועל בשלושה מישורים לטיפוח קשרי החוץ המדעיים:
 שיתופי פעולה מדעיים: משרד החדשנות, המדע והטכנולוגיה ממונה על יישומם של הסכמי המדע הדו-לאומיים של מדינת ישראל. במסגרת הסכמי המדע מתקיימים כינוסים דו-לאומיים, מחקרים משותפים בין מדענים ישראלים ועמיתיהם בעולם וביקורי משלחות. המשרד פועל תמידית להרחבה ולהעמקה של הקשרים הדו-לאומיים באמצעות הגדלת התקציב המיועד למחקרים משותפים וחתימת הסכמים עם מדינות נוספות. במסגרת זו מקדם משרד החדשנות, המדע והטכנולוגיה את התוכנית לשיתוף פעולה מדעי וטכנולוגי באירופה (COST).
 ארגונים בינלאומיים: המשרד אחראי לייצוגה ולהשתתפותה של ישראל בארגוני מדע בינלאומיים כגון מאיץ החלקיקים הגדול בעולם שמפעיל ארגון CERN, תוכנית המסגרת האירופית למחקר ופיתוח והמעבדה האירופאית לביולוגיה מולקולארית (EMBL). המשרד פועל להבטיח את נגישותם של מדענים ישראליים למתקני מחקר גדולים ואת אפשרויות שילובם בשותפויות מחקר בינלאומיות גדולות.
 כינוסים מדעיים: המשרד מקיים כינוסים מדעיים בינלאומיים בישראל בתחומי המדע השונים ותומך בהם. דרך כינוסים אלו ומיזמים נוספים, פועל המשרד כדי להגביר את המודעות בעולם לפוטנציאל ולחוזקה של ישראל בתחומי המדע והטכנולוגיה.

רשימת שרים במשרדי המדע לדורותיו
+לא ממוסגר|62x62 פיקסליםשרי המדע בממשלות ישראלמס'דיוקןשם
(תקופת חיים)סיעהתקופת כהונהממשלהמשרד המדע והפיתוח1110x110 פיקסליםיובל נאמן
(1925-2006)התחיה26 ביולי 198213 בספטמבר 1984התשע עשרההעשריםהתחיה-צומתהתחיה2לא ממוסגר|92x92 פיקסליםגדעון פת
(1933-2020)הליכוד
המפלגה הליברלית13 בספטמבר 198422 בדצמבר 1988העשרים ואחתהעשרים ושתייםהליכודמשרד המדע והטכנולוגיה3לא ממוסגר|100x100 פיקסליםעזר ויצמן
(1924-2005)המערךהעבודה22 בדצמבר 198815 במרץ 1990העשרים ושלושראש הממשלה יצחק שמיר (ממלא מקום)הליכוד15 במרץ 199011 ביוני 1990(1)110x110 פיקסליםיובל נאמן
(1925-2006)התחיה

לא ח"כ11 ביוני 199021 בינואר 1992העשרים וארבע4לא ממוסגר|100x100 פיקסליםראש הממשלה
יצחק שמיר

(1915-2012)הליכוד21 בינואר 199213 ביולי 1992598x98 פיקסליםאמנון רובינשטיין
(1931-2024)מרצ
שינוי13 ביולי 199231 בדצמבר 1992העשרים וחמש6100x100 פיקסליםשמעון שטרית
(1946-)העבודה31 בדצמבר 19927 ביוני 1993משרד המדע והאמנויות7100x100 פיקסליםשולמית אלוני
(1927-2014)מרצ
רצ7 ביוני 199318 ביוני 1996העשרים וחמשהעשרים וששמשרד המדע881x81 פיקסליםזאב בנימין בגין
(1943-)הליכוד-גשר-צומת
הליכוד18 ביוני 199616 בינואר 1997העשרים ושבע9100x100 פיקסליםראש הממשלה
בנימין נתניהו

(1949-)16 בינואר 19979 ביולי 199710100x100 פיקסליםמיכאל איתן
(1944-2024)9 ביולי 199713 ביולי 199811100x100 פיקסליםסילבן שלום
(1958-)13 ביולי 19986 ביולי 1999הליכוד12לא ממוסגר|100x100 פיקסליםראש הממשלה
אהוד ברק

(1942-)ישראל אחתהעבודה6 ביולי 19995 באוגוסט 1999העשרים ושמונהמשרד המדע, התרבות והספורט13100x100 פיקסליםמתן וילנאי
(1944-)ישראל אחתהעבודה5 באוגוסט 19992 בנובמבר 2002העשרים ושמונההעשרים ותשע14לא ממוסגר|100x100 פיקסליםלימור לבנת
(1950-)הליכוד15 בדצמבר 200228 בפברואר 2003משרד המדע והטכנולוגיה1589x89 פיקסליםאליעזר זנדברג
(1962-)שינוי28 בפברואר 200319 ביולי 2004השלושים1686x86 פיקסליםאילן שלגי
(1945-)24 ביולי 200429 בנובמבר 20041786x86 פיקסליםויקטור בריילובסקי
(1935-)29 בנובמבר 20044 בדצמבר 200418לא ממוסגר|100x100 פיקסליםראש הממשלה
אריאל שרון

(1928-2014)הליכוד4 בדצמבר 200428 באוגוסט 2005(13)100x100 פיקסליםמתן וילנאי
(1944-)עבודה-מימדהעבודה28 באוגוסט 200523 בנובמבר 20051991x91 פיקסליםרוני בר-און
(1948-)קדימה18 בינואר 20064 במאי 2006משרד המדע, התרבות והספורט20102x102 פיקסליםאופיר פינס-פז
(1961-)העבודה-מימדהעבודה4 במאי 20061 בנובמבר 2006השלושים ואחתיולי תמיר (ממלאת מקום)1 בנובמבר 20061 בפברואר 200721100x100 פיקסליםראלב מג'אדלה
(1953-)21 במרץ 200731 במרץ 2009(9)100x100 פיקסליםראש הממשלה
בנימין נתניהו

(1949-)הליכוד31 במרץ 20096 במאי 2009השלושים ושתייםמשרד המדע והטכנולוגיה22לא ממוסגר|96x96 פיקסליםדניאל הרשקוביץ
(1953-)הבית היהודי6 במאי 200918 במרץ 2013השלושים ושתייםמשרד המדע, הטכנולוגיה והחלל2391x91 פיקסליםיעקב פרי
(1944-)יש עתיד18 במרץ 20134 בדצמבר 2014השלושים ושלושראש הממשלה בנימין נתניהו (ממלא מקום)הליכוד4 בדצמבר 20144 במרץ 2015(9)100x100 פיקסליםראש הממשלה
בנימין נתניהו

(1949-)25 במרץ 201514 במאי 201524105x105 פיקסליםדני דנון
(1971-)14 במאי 201527 באוגוסט 2015השלושים וארבעמשרד המדע והטכנולוגיה25100x100 פיקסליםאופיר אקוניס
(1973-)הליכוד2 בספטמבר 201517 במאי 2020השלושים וארבע26לא ממוסגר|100x100 פיקסליםיזהר שי
(1963-)כחול לבןחוסן לישראל17 במאי 202012 בינואר 2021השלושים וחמשחילי טרופר (ממלא מקום)12 בינואר 202112 באפריל 202127לא ממוסגר|90x90 פיקסליםחילי טרופר
(1978-)3 במאי 202113 ביוני 2021משרד החדשנות, המדע והטכנולוגיה2891x91 פיקסליםאורית פרקש הכהן
(1970-)כחול לבן13 ביוני 202129 בדצמבר 2022השלושים ושש(25)105x105pxאופיר אקוניס
(1973-)הליכוד29 בדצמבר 202218 במרץ 2024השלושים ושבע29100x100 פיקסליםגילה גמליאל
(1974-)18 במרץ 2024מכהנת
סגני שר המדע
 תמונה שם(תקופת חיים)סיעה תחילת כהונה  סיום כהונה  ממשלה70pxגאולה כהן
(1925-2019)התחיה 25 ביוני 1990  31 באוקטובר 1991  ממשלת ישראל העשרים וארבע70pxציפי חוטובלי
(1978-)הליכוד 29 בדצמבר 2014  14 במאי 2015  ממשלת ישראל השלושים ושלוש

מנכ"לי המשרד
מספר שם  תחילת כהונה  סיום כהונה1 תנחום גריזים  1982  19862 יעקב ספיר  1987  19893 אריה שומר 1989  19904 גרשון מצגר  1991  19935 צבי ינאי  1993  19976 מרדכי בשארי  1997  19997 נחמן שי  1999  20008 אריה שומר  2001  20029 דוד לפלר  2002  200310 עתליה רוזנבאום  2003  200511 דוד לפלר  2005  200512 איתן ברושי  2006  200713 יואב רוזן  2007  200814 גל דאי  2008  200915 שר-שלום ג'רבי  2009  200916 מנחם גרינבלום  2009  201317 בינה בר-און  2013  201418 עידו שריר  2014  201619 פרץ וזאן  2016  201820 רן בר  2018  202021 שי-לי שפיגלמן 2020  202122 הילה חדד-חמלניק 2021  202323 גדי אריאלי 2023  202524עומר שכטר2025מכהן

ראו גם
 דיני פניות ציבור בנושאי חינוך, חדשנות מדע וטכנולוגיה במשרדי מדינת ישראל

 קישורים חיצוניים 





 תקציב משרד המדע במפתח התקציב של הסדנא לידע ציבורי

 הערות שוליים 

*
קטגוריה:ישראל: מדע וטכנולוגיה
מדע וטכנולוגיה
קטגוריה:משרדי מדע וטכנולוגיה
קטגוריה:קריית הממשלה (מזרח ירושלים)
קטגוריה:ארגונים החברים במועצת המדע הבין-לאומית